เงินบาทเปิด 30.77/79 บาท
ธนาคารซีไอเอ็มบีไทย รายงาน เงินบาทเปิด 30.77/79 นักลงทุนจับตา 2 วิกฤติ น้ำท่วมกรุง-หนี้สาธารณะยุโรป
25 ต.ค. 2554

ธนาคารซีไอเอ็มบีไทย รายงาน เงินบาทเปิด 30.77/79 นักลงทุนจับตา 2 วิกฤติ น้ำท่วมกรุง-หนี้สาธารณะยุโรป
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.77/79 บาท/ดอลลาร์ แข็งค่าขึ้นจากเย็นวันศุกร์ที่ปิดตลาดที่ระดับ 31.00/02 บาท/ดอลลาร์ 
ปัจจัยที่จะมีผลต่อการเคลื่อนไหวของค่าเงินบาทวันนี้ มาจาก 2 ปัจจัยหลักสำคัญทั้งในประเทศและต่างประเทศ คือ ปัจจัยจากปัญหาหนี้สาธารณะในยุโรป และเรื่องวิกฤติการณ์น้ำท่วมที่เกิดขึ้นในหลายจังหวัด และที่สำคัญคือเริ่มเข้ามายังพื้นที่กรุงเทพฯ บางส่วนแล้ว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.12/17 เยน/ดอลลาร์ ส่วนเงินยูโรอยู่ที่ระดับ 1.3909/3913 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.70-30.80 บาท/ดอลลาร์